**Konferencia SZMP, Banská Bystrica, 11.03.2016.**

**(Zápis)**

**Prítomní:** Podľa priloženej prezenčnej listiny

**Bod č.1.:** *Otvorenie* *a kontrola delegátov s riadnym hlasom*

– rokovanie otvoril doterajší predseda SZMP, p. Dušan Poláček ml.. Privítal účastníkov konferencie a požiadal o prezentáciu prítomných delegátov, ktorá prebehla nasledovne: (ŠK Alfa BA- p. Malátek, , BA MPC BA- p. Szalay st., Ján Szalay, Dukla MP BB- pp. Poláček ml., Beňo, VŠC Dukla BB- pp. Chabreček, Lichanec, Kršňáková, ŠK Grafon LM- pp.Rengevičová, Rengevič, ŠK MP Mladosť BA- ospravedlnený, Slávia STU BA- p. Miller, ŠK Raja BB- pp. Doleželová, Doležel, ŠK Vega Berolákovo- p. Poláček st., zástupca pretekárov – Juraj Szalay ml., zástupca športových odborníkov – L. Kršňáková, spolu pozvaných 17 riadnych delegátov)

Následne poveril vedením konferencie p. Dr. V. Millera, čo kandidáti odsúhlasili hlasovaním.

**Bod č. 2.:**

*Schválenie programu rokovania*

– program bol schválený s pripomienkami:

* Pred bod programu č. 10, *Voľby*, doplniť bod *Predstavenie kandidátov*
* Vymeniť poradie bodov č. 3 a 4., najprv schváliť pracovné predsedníctvo a komisie konferencie a následne hlasovať o poriadkoch konferencie

**Bod č. 3.:**

*Voľba komisií*

* Konferencia schvaľuje zlúčenie mandátovej a návrhovej komisie do jednej
* Konferencia schvaľuje mandátovú a návrhovú komisiu v zložení : V. Miller – predseda, D. Poláček st
* Konferencia schvaľuje volebnú komisiu v zložení: Ing. Milan Malátek PhD – predseda, F. Lichanec
* Mandátová komisia konštatuje, že zo 17 riadnych delegátov je prítomných 16, neprítomný delegát sa riadne ospravedlnil
* Komisia konštatuje, že konferencia je **uznášania** schopná, účasť delegátov je 94,10 %

**Bod č.4.:**

*Schválenie rokovacieho a volebného poriadku*

* rokovací poriadok bol schválený jednohlasne
* volebný poriadok bol schválený s pripomienkami nasledovne:
* *pred voľbou členov Rady SZMP doplniť bod, „delegáti najprv zvolia počet členov Rady SZMP na obdobie 2017 – 2020 a následne pristúpia k voľbe jednotlivých členov Rady SZMP*
* *predsedu SZMP a kontrolóra SZMP volia delegáti nadpolovičnou väčšinou prítomných delegátov, všetkých ostatných kandidátov do orgánov SZMP väčšinou prítomných delegátov, všetkých vždy tajným hlasovaním*
* *voľbu športového riaditeľa SZMP, verejným hlasovaním v prípade, že bude iba jeden kandidát*

**Bod č. 5.:**

*Správa predsedu*

* predniesol p. D. Poláček ml. za obdobie 2013 – 2016. Správa je prílohou zápisu.

Vo všeobecnej časti zvýraznil problémy, ktoré boli spôsobované častými zmenami pravidiel (kombi disciplína) a najmä laserová streľba. Doma boli výrazné problémy, najmä v posledných rokoch, spôsobované zmenou politiky štátu, zákon o športe a následne vyplývajúce financovane športu z tohto zákona.

V športovej časti spomenul, že napriek odchodu niektorých reprezentantov z predchádzajúcich rokov, ich začali nahrádzať mladí pretekári, ktorí dosiahli niektoré zaujímavé medzinárodné úspechy ( napr. 9.m. zmiešanej štafety na ME seniorov a medailové umiestnenia na ME v biathle a triathle v Portugalsku. Doma sa darí rozbiehať súťaže v týchto disciplínach aj u mládeže, žiaľ však iba v dvoch, troch kluboch.

Napriek tomu medzinárodné výsledky, najmä na vrcholných podujatiach, nie sú lichotivé a hlavne, že sa päťboj neprezentoval v ére svojej samostatnosti na OH. Dôvodom je najmä nízka členská základňa, nedostatočná domáca konkurencia, práca s mládežou v kluboch.

V práci SZMP za najväčší problém považuje veľké problémy v práci Rady SZMP najmä v možnosti nájsť dohodu v riešení niektorých problémov a ak sa aj našla, tak sa uznesenia a rozhodnutia Rady nerešpektovali. Prevládala v práci všeobecnosť, chýbala adresnosť a preto bolo zložité adresne a konkrétne vyhodnocovať prácu jednotlivých členov Rady SZMP. Riešenie vidí pre nasledujúce obdobie v tom, aby sa do Rady SZMP volili ľudia, ktorí majú záujem a konkrétne predstavy o svojej práci v Rade SZMP. Aby sa jej členom určili úlohy, poskytla väčšia samostatnosť, ale spolu s prísnejším a pravidelným verejným odpočtom ich práce.

V závere sa poďakoval doterajším funkcionárom v orgánoch SZMP za ich prácu a poprial novým funkcionárom, ktorých konferencia zvolí, mnoho úspechu v práci a v rozvoji moderného päťboja.

**Bod č.6.:**

*Výročná správa o činnosti a finančné zhodnotenie činnosti SZMP, účtovná uzávierka za rok 2016 -* správu predniesolgen. sekretár p. D. Poláček st.. Finančné zhodnotenie, účtovná uzávierka a výročná správa bola delegátom predložená písomne. Výročná správa a finančná správa je prílohou tohto zápisu.

**Bod č.7.:**

*Správa kontrolóra SZMP*

* správu predložil p. Ing. Juraj Szalay PhD ICLic. Správa je prílohou tohto zápisu.

**Bod č. 8.:**

*Diskusia*

* **D. Poláček st.** – reagoval na správu p. predsedu. Súhlasil s časťou hodnotenia práce Rady SZMP, ako aj s návrhmi na zlepšenie jej práce. Navrhol, aby Rada SZMP v nasledovnom funkčnom období pracovala v 7 člennom zložení s konkrétnymi úlohami jednotlivých členov. Posilnená by mala byť najmä práca s mládežou, čo by mali v Rade SZMP mať na starosti až 3-ja jej členovia, ďalej by sa mal zvýrazniť SZMP v médiách a v strešných organizáciách športu v SR a to v SOV a v KŠZ SR.

Opätovne upozornil na povinnosti pre trénerov, živnostníkov a ďalšie povinnosti, ktoré určuje zákon (registrácia v ISŠ, stanovy, web, povinnosti klubov atď.)

* **V.** **Miller** – poďakoval predchádzajúcim členom Rady SZMP za podporu kandidatúry za člena TK UIPM, do ktorej bol následne zvolený na obdobie 2017 - 2020. Informoval o svojich úlohách, ktoré má v súčasnosti ako člen TK UIPM, o zasadnutiach TK UIPM a jej plánoch do budúcnosti. Najbližšie zasadnutie TK UIPM sa bude konať 1. – 2.4.2017 vo Frankfurte. Sú návrhy na konanie ME do 23 rokov a na konanie univerzitného šampionátu. Požiadal Radu SZMP, aby zvažovala aj návrhy na zastúpenie SZMP v organizáciách ako SOV.
* **J. Szalay st.** – informoval o aktivitách, ktorých sa vo funkcii kontrolóra SZMP zúčastnil. Boli to najmä školenia usporiadané MŠVVaŠ SR, sekciou štátnej starostlivosti o šport. Konštatoval, že ministerstvo, napriek povinnosti, ktorá mu vyplýva zo zákona, doteraz neuskutočnilo oficiálne školenie kontrolórov národných športových zväzov. Pripomenul, aké povinnosti musí športový zväz splniť, aby sa mohol jeho člen počítať v ISŠ za aktívneho pretekára a zdôraznil najmä potrebu 3 domácich štartov.
* **M. Malátek** – pripomenul, že klubom stále absentuje najmä prehľadný a aktívny systém vzdelávania športových odborníkov, najmä trénerov. Ďalej mu chýba informácia o zrealizovaných školeniach napr. rozhodcov, časomeračov a pomocného organizačného personálu pretekov. Navrhuje, aby bol vždy na konkrétny rok spracovaný plán školení rozhodcov, organizátorov a pod. a dlhodobý systém školenia športových odborníkov, trénerov.
* **V**. **Miller** – nesúhlasil s p. Malátkom ohľadne školení rozhodcov a organizátorov súťaží v tom, že on je súčasne, ako člen TK UIPM, aj školiteľom v týchto oblastiach a každý rok sa uskutočnilo takéto školenie, informácia o ktorom bola v zápisoch zo zasadnutí Rady SZMP. Súčasne pripomenul, že je aj školiteľom medzinárodných rozhodcov a aj u nás zorganizoval preškolenie medzinárodných rozhodcov, ktorých máme v súčasnom období 5 a UIPM preškolila dvoch našich rozhodcov, ktorí majú platnú medzinárodnú licenciu. Ďalej, že trénerov máme doteraz vzdelávaných vo vysokých školách, na fakultách so športovým zameraním a pre súčasné potreby SZMP je ich dostatok. Pripúšťa, že bude potrebné lepšie informovať hnutie o týchto aktivitách, najlepšie prostredníctvo web stránky.

**Bod č. 9 - 10.:**

*Voľby**do**orgánov SZMP*

**–** akt volieb vykonala volebná komisia, ktorá súčasne vyhotovila aj zápis o priebehu volieb (príloha zápisu). Konštatovala, že je riadne zaregistrovaných a prítomných 16 delegátov s právom hlasu, 1 delegát sa riadne ospravedlnil. Následne pristúpila k prezentáciám jednotlivých kandidátov v poradí:

* Na predsedu SZMP boli navrhnutí 4 kandidáti ( D. Poláček ml., Juraj Szalay ml., V. Miller, D. Poláček st.). Páni V. Miller a D. Poláček st. sa kandidatúry vzdali. Volilo sa z dvoch kandidátov – D. Poláček ml. a J. Szalay ml., ktorý získali: D. Poláček ml. ( 16 delegátov – 10 hlasov), J. Szalay ml. ( 16 delegátov –5 hlasov),
* Za členov Rady SZMP boli navrhnutí 10 kandidáti ( D. Poláček ml., V. Miller, J. Szalay ml., V. Rengevič, J. Rengevičová, L. Kršňáková, L. Beňo, M. Doleželová, T. Doležel, Ján Szalay). Vzdali sa kandidatúry – J. Rengevičová, Ľ. Beňo, D. Poláček ml. (ako predseda SZMP je členom Rady). Na začiatku volieb členov Rady SZMP delegáti konferencie v zmysle stanov SZMP hlasovali o počte členov Rady SZMP na ďalšie funkčné obdobie. Z dvoch návrhov, 7 členov, druhý návrh 8 členov Rady, hlasovaním bolo 10 delegátov za 7 člennú Radu a 6 delegátov za 8 člennú Radu. Bol schválený počet členov Rady SZMP na obdobie 2017 – 2020 a to 7 členov. Za členov Rady SZMP sa volilo zo 7 zvyšných kandidátov 5, lebo predseda SZMP a zástupca pretekárov pred týmito voľbami, ako členovia Rady SZMP určení v súlade so stanovami SZMP, boli zvolení predchádzajúcou voľbou. Kandidáti získali : J. Szalay ml. (16 delegátov – 9 hlasov), Ján Szalay (16 delegátov – 1 hlas), neboli zvolení, ostatní zvolení kandidáti, hlasy viď. nižšie.
* Za kontrolóra SZMP boli navrhnutí 2 kandidáti ( J. Szalay st. a V. Miller). Vzdali sa kandidatúry – V. Miller. Volilo sa z 1 kandidáta, J. Szalay st.
* Členovia KRK, boli navrhnutí 5 kandidáti ( J. Szalay st., J. Szalay ml., Ľ. Beňo, T. Doležel, J. Bilčík). Vzdali sa kandidatúry – J. Bilčík, J. Szalay st. (bol zvolený za kontrolóra SZMP), T. Doležel (bol zvolený za člena Rady SZMP). Volilo sa z dvoch kandidátov – Ľ. Beňo a J. Szalay. ml.
* Športový riaditeľ SZMP, bol navrhnutý 1 kandidát ( D. Poláček st.). Kandidatúru prijal.

*Konferencia zvolila na obdobie 2017 – 2020 :*

**predsedu SZMP** : p. Dušana Poláčka ml. (16 delegátov – 10 hlasov),

**členov Rady SZMP** : pp. Dušana Poláčka ml. – predseda Rady (ako predseda SZMP je členom Rady SZMP ), Vladimíra Millera ( 16 delegátov – 11 hlasov - 1 nehlasoval), Vladimíra Rengeviča (16 delegátov – 15 hlasov – 1 nehlasoval), Tomáša Doležela ( 16 delegátov – 15 hlasov – 1 nehlasoval), Miroslavu Doleželovú ( 16 delegátov – 13 hlasov - 1 nehlasoval), Luciu Kršňákovu ( 16 delegátov – 12 hlasov - 1 nehlasoval), Jána Szalaya (zástupca pretekárov zvolený pretekármi) , spolu 7 členov Rady SZMP

**kontrolór SZMP** : p. Juraja Szalaya st. ( 16 delegátov – 14 hlasov – 2 hlasy zdržal sa), na obdobie 2017 – 2021 ( *5 ročné funkčné obdobie*)

**členov KRK** : pp. Juraj Szalay ml. ( 16 delegátov – 13 hlasov -1 hlas zdržala sa), Ľuba Beňa ( 16 delegátov – 11 hlasov -1 hlas zdržal sa),

**športového riaditeľa SZMP** : p. Dušan Poláček st. ( 16 delegátov – 15 hlasov -1 hlas zdržal sa)

**Bod č.11.:**

*Úprava stanov SZMP*

* Delegáti konferencie schvaľujú navrhnutú úpravu stanov podľa predloženého návrhu v bodoch stanov SZMP a to: čl.4 bod 5 pís.m e); čl.5 bod 3 a 3 písm. a), bod 6, bod 7, bod 8 písm. a), b); čl.6 bod 1, bod 2 písm. a), bod 4 písm. a), b), bod 7, bod 11, bod 12, bod 13 písm. a), e),f, h – odsk. 2,4, k; čl. 8 bod 1, bod 7 písm. f; čl. 12.. – v podanom návrhu bezo zmien

**Bod č.12.:**

*Rôzne*

* Účastníci konferencie SZMP si 1 min. ticha uctili pamiatku nedávno zosnulého Dr. Mariána Bukovčana

**Bod č.13.:**

*Správa návrhovej komisie*

Predseda návrhovej komisie predniesol návrh uznesení. Delegáti navrhli doplniť návrh o bod v „ konferencia ukladá“: *Spracovať návrh systému školenia odborných kádrov SZMP, t. j. trénerov, rozhodcov a predložiť ho na diskusiu členskej základni SZMP a následne schváliť Konferenciou SZMP*.

**Bod č. 14:**

*Schválenie uznesení*

* Konferencia schvaľuje prednesený návrh uznesení aj s pripomienkami. Návrh uznesení konferencie SZMP je prílohou zápisu.

**Bod č. 15.:** Záver

V závere novozvolený predseda SZMP pogratuloval novým zástupcom SZMP, poprial im mnoho úspechov v práci a pripomenul, že bude dôrazne vyžadovať plnenie si úloh v nasledujúcom funkčnom období. Poďakoval sa delegátom za ich účasť a aktívny prístup a zaželal im príjemnú cestu domov.

V Banskej Bystrici 11.03.2017

zapísal: D. Poláček st. overil: J. Szalay st., predseda KRK, D. Poláček ml. predseda SZMP